CELEX: 62021CN0563
Language: et
Date: 2021-09-14 00:00:00
Title: Kohtuasi C-563/21: Eelotsusetaotlus, mille on esitanud Rechtbank Amsterdam (Madalmaad) 14. septembril 2021 – Euroopa vahistamismäärus järgmise isiku suhtes: Y, teine menetluse pool: Openbaar Ministerie

3.1.2022   
            
            
               ET
            
            
               Euroopa Liidu Teataja
            
            
               C 2/20
            
         
      Eelotsusetaotlus, mille on esitanud Rechtbank Amsterdam (Madalmaad) 14. septembril 2021 – Euroopa vahistamismäärus järgmise isiku suhtes: Y, teine menetluse pool: Openbaar Ministerie
      (Kohtuasi C-563/21)
      (2022/C 2/24)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank Amsterdam
      
         Põhikohtuasja pooled
      
      
         Euroopa vahistamismäärus järgmise isiku suhtes: Y
      
         Teine menetluse pool: Openbaar Ministerie
      
         Eelotsuse küsimused
      
      
                  1.
               
               
                  Kas tuleb kohaldada kriteeriumit, mis on määratletud kohtuasjas Minister for Justice and Equality (Kohtusüsteemi puudused) (1)25. juulil 2018 tehtud kohtuotsuses ja mida on kinnitatud kohtuasjas Openbaar Ministerie (Vahistamismääruse teinud õigusasutuse sõltumatus) (C-354/20 PPU ja C-412/20 PPU, EU:C:2020:1033) 17. detsembril 2020 tehtud kohtuotsuses, kui esineb reaalne oht, et asjaomase isiku üle mõistab õigust kohus, mida ei ole seaduse alusel moodustatud?
               
            
                  2.
               
               
                  Kas tuleb kohaldada kriteeriumit, mis on määratletud kohtuasjas Minister for Justice and Equality (kohtusüsteemi puudused) (C-216/18 PPU, EU:C:2018:586) 25. juulil 2018 tehtud kohtuotsuses ja mida on kinnitatud kohtuasjas Openbaar Ministerie (vahistamismääruse teinud õigusasutuse sõltumatus) (2)17. detsembril 2020 tehtud kohtuotsuses, kui isik, kelle üleandmist taotletakse ja kes soovib enda üleandmist vaidlustada, ei saa seda kriteeriumit täita, sest tal ei ole võimalik sel ajal kindlaks teha nende kohtute koosseisu, mis tema üle õigust mõistma asuvad, sest nendes kohtutes jaotatakse kohtuasjad juhuslikkuse põhimõttel?
               
            
                  3.
               
               
                  Kas asjaolu, et puuduvad tõhusad õiguskaitsevahendid, et vaidlustada Poolas ametisse nimetatud kohtunike ametisse nimetamise kehtivust olukorras, kus tundub, et isik, kelle üleandmist nõutakse, ei saa üleandmise ajal kindlaks teha, kas kohtu koosseisud, mis hakkavad tema üle kohut mõistma, koosnevad kohtunikest, kes pole kehtivalt ametisse nimetatud, rikub õiguse õiglasele kohtupidamisele põhisisu, mis tähendab, et vahistamismäärust täitev liikmesriik peab keelduma isiku üleandmisest?
               
            
         (1)  C-216/18 PPU, EU:C:2018:586.
      
         (2)  C-354/20 PPU ja C-412/20 PPU, EU:C:2020:1033.